РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/114-17

15. јун 2017. године

Б е о г р а д

З А П И С Н И К

32. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 15. ЈУНА 2017. ГОДИНЕ

Седница је почела у 11,03 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Бојан Торбица, Србислав Филиповић, Крсто Јањушевић, Александра Мајкић, Војислав Вујић, заменик члана Петра Петровића, Јелена Жарић Ковачевић, Неђо Јовановић, Весна Николић-Вукајловић и Балинт Пастор.

Седници нису присуствовали чланови Одбора: Весна Марковић, Зоран Красић, Саша Радуловић, Мирољуб Станковић, Гордана Чомић, Дејан Шулкић и Бајро Гегић, као ни њихови заменици.

На предлог председника Одбора, већином гласова (са девет гласова за и једним уздржаним) је усвојен следећи

Д н е в н и р е д:

1. Разматрање Предлога програма састанка Одбора за уставна питања и законодавство са Одбором за уставна питања и Законодавним одбором Народне скупштине Републике Српске.

Тачка дневног реда. Разматрање Предлога програма састанка Одбора за уставна питања и законодавство са Одбором за уставна питања и Законодавним одбором Народне скупштине Републике Српске.

Није било дискусије по овој тачки дневног реда.

Одбор је једногласно (са десет гласова за) потврдио Предлог програма састанка Одбора за уставна питања и законодавство са Одбором за уставна питања и Законодавним одбором Народне скупштине Републике Српске, за 20. јун 2017. године.

Председник Одбора за уставна питања и законодавство, Ђорђе Комленски, замолио је чланове Одбора, који ће присуствовати поменутом састанку, да одаберу одређену тему међу делегираним, како не би дошло до могућности преклапања тема и да о томе обавесте службу Одбора, која ће бити на располагању око свих детаља и тема везаних за састанак, који ће се одржати дана 20. јуна 2017. године.

Седница је завршена у 11,07 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски